  Майя Бывальцева 5-тӥ оштолэзе Удмуртиысь куасэн бызьыльӥсьёслэн командаоссы Россилэн чемпионатаз эстафетаын нырысетӥ но кыкетӥ интыосты басьтӥзы. Со сярысь Россиысь Куасэн бызьылонъя федерацилэн пресс-службаез ивортэ. Зарни медаль утӥз Удмуртилэн нырысетӥ командаез – Дмитрий Япаров, Сергей Ардашев, Константин Главатских но Максим Вылегжанин. Элькунлэн кыкетӥ командаез – Евгений Байбородов, Евгений Вахрушев, Александр Уткин но Кирилл Вичужанин – кыкетӥ луиз. Куинетӥ инты басьтӥзы Татарстанысь куасэн бызьылӥсьёс. Куасэн бызьылонъя Россилэн чемпионатэз Архангельск улосвылын 30-тӥ южтолэзьысен 7-тӥ оштолэзёзь мынэ. Тодэ вайытом, азьвылгес Максим Вылегжанин 30 иськемъем скиатлонын кыкетӥ луиз. Сергей Ардашев классика амалэн спринтын азвесь медаль утӥз.  Тегъёс: Спорт МаксимВылегжанин ДмитрийЯпаров Удмуртия Россия куасэнбызьылон куас  